
STRATEGIA PE TERMEN 
LUNG A ROMANIEI PENTRU 
REDUCEREA EMISIILOR DE 
GAZE CU EFECT DE SERA — 


ROMANIA NEUTRA IN 2050 


Sursa: https://jurnalul.ro/special-jurnalul/anchete/transport-rutier-emisii-co2-950845.html 


„România Neutra — 2050” este strategia asumată, oficial, prin act normativ aprobat de către Guvernul României 
în legătură cu emisiile de gaze cu efect de seră. lar domeniul transporturilor va fi cel mai afectat. Oamenii care 


folosesc masina personalá sunt, practic, pusi la zid in documentele Executivului, fiind fácuti responsabili de 
faptul cá polueazá orasele mai mult decát in anul 1990. 


Guvernantii au declarat rázboi masinilor personale, de transport persoane sau de transport marfá care utilizeazá 
drept combustibil benzina, motorina, GPL sau chiar vehiculelor hibrid, pe care si-au propus sá le scoatá complet 
din circulatie pana in 2050. Ambitia este ca, la termenul final, reducerea de emisii CO2 din transporturi sá fie de 
82%, fata de anul 1990. Pe lângă eliminarea maşinilor pe combustibili fosili, se mai propun ,,ratii” anuale de 
deplasare. O masiná ar putea sá parcurgá 6.500 de kilometri pe an, un autovehicul destinat transportului de 
persoane doar 64.500 de kilometri pe an, iar un autovehicul destinat transportului de márfuri doar 8,900 de 
kilometri pe an. Aceste idei reprezintá decizii deja aprobate de Executiv, printr-o hotáráre de guvern publicatá in 
Monitorul Oficial si care se aflá in vigoare din data de 7 decembrie 2023. 


Cabinetul Ciolacu a aprobat, prin Hotárárea de Guvern nr. 1215 din 29 noiembrie 2023, Strategia pe termen lung 
a Romániei pentru reducerea emisiilor de gaze cu efect de será, propunándu-si ca, din acest punct de vedere, 
România să devină ,,Neutrá”, până în anul 2050. Această strategie si hotărârea de aprobare a ei a intrat în vigoare 
odată cu publicarea celor două acte administrative în Monitorul Oficial al României, în data de 7 decembrie 
2023. 


Conform sursei citate, la data intrării în vigoare a acestei hotărâri de guvern, partea a II-a, denumită „reducerea 
emisiilor de gaze cu efect de seră şi creşterea capacităţii naturale de absorbție a CO2 din atmosferă cuprinse în 
Strategia Naţională privind Schimbările Climatice şi creşterea bazată pe emisii reduse de carbon pentru perioada 
2016-2020”, se abrogă. 


Conform scenariului „România Neutră”, prevăzut în cuprinsul Strategiei pe termen lung pentru reducerea 
emisiilor de gaze cu efect de seră, Guvernul de la Bucuresti își asumă ca teritoriul national să devină neutru, 
angajându-se la o reducere a emisiilor de gaze cu efect de seră cu... 99% până în anul 2050, comparativ cu 
nivelul din anul 1990. În documentul citat, se arată că „România a început deja procesul de decarbonizare 
privind reducerea emisiilor cu 62% în anul 2019, fata de nivelul anului 1990”, însă, „cu toate acestea, sunt 
necesare eforturi suplimentare pentru atingerea neutralității climatice în anul 2050”. Ca atare, sustine acelati 
document, „este necesară, mai întâi, atingerea jalonului din 2030 de 78% reducere a emisiilor fata de nivelul din 
1990”. 


Toate sectoarele societăţii vor fi afectate 


Strategia adoptată nu omite niciun sector al economiei şi vizează toate aspectele societăţii. Spre exemplu, cu 
privire la sectorul energetic, Executivul sustine cá „decarbonizarea sectorului energetic a început deja. In 2019, 


69% din obiectivul de reducere a emisiilor până în anul 2050 a gist deja atins. Până în 2035, 98% din obiectiv va 
fi fost atins”. 


Se prezintă un tabel, estimat în tone per kilometru, în care se arată că, în 1990, emisiile erau de 101,554 kt, în 
2005 au ajuns la 57,358 kt, iar în 2019 au ajuns la 31,343 kt. Se propune ca, până în 2025, să se ajungă la 
168,966 kt de CO2, până în 2030 la 12,841 kt de CO2, până în 2035 la 11,112 kt de CO2, până în 2040 la 2,062 
kt de CO2, până în 2045 la 1,285 kt de CO2 şi, din 2050, România să aibă emisii de CO2 în sistemul energetic 
de 1,122 kt. 


Mai departe, potrivit acestei strategii, emisiile din sectorul clădirilor, până în anul 2019, cu 9 procente fata de 
anul 1990, însă se preconizează că acestea vor continua să crească până în anul 2025. Dar, “ulterior, emisiile vor 
începe să scadă, în 2050 urmând să fie cu 78% mai mici faţă de anul 1990”. 


În ceea ce priveşte sectorul industrial, emisiile nete au scăzut cu 73% în perioada 1990 — 2019, iar obiectivul 
final este reducerea cu 89% în anul 2050 fata de nivelul din anul 1990. În ceea ce privește sectorul Agricultura, 
obiectivul propus pentru anul 2050 vizează reducerea emisiilor nete de gaze cu efect de seră cu 47% fata de 
nivelul anului 1990. În condiţiile în care, până în anul 2019, s-a realizat o scădere a emisiilor nete cu 43% faţă de 
nivelul anului 1990. 


Transporturile le stau cel mai mult in „gât” autorităţilor 


Cel mai afectat domeniu, prevăzut în această strategie, este, însă cel al transporturilor, iar, aici, sunt vizati, in 
principal, proprietarii de maşini personale, dar nu sunt ocolite nici transporturile de persoane sau transporturile 
de marfă. 


Guvernul susține că, în perioada 1990-2019, emisiile de gaze cu efect de seră din sistemul transporturilor au 
crescut cu 41 la sută fata de anul 1990, iar „ţinta finală este de a reduce emisiile sectoriale cu 82% în anul 2050, 
fata de nivelul anului 1990”. În prima fază, „va fi necesară oprirea tendinței de creştere a emisiilor sectoriale, 
comparativ cu valoarea din 1900, iar această bornă va fi realizată până în 2035”. 


Documentul prezintă o statistică a emisiilor de CO2 din transporturi, exprimate în tone pe kilometru. Astfel, în 
1990, emisiile era de 12,451 kt de CO2. În 2005, au ajuns la 12,598 kt de CO2, iar în 2019 au ajuns la 18.937 kt 
de CO2. Strategia citată isi propună ca, în 2025, emisiile din transporturi să ajungă la 17.612 kt de CO2, pana in 
2030 la 17,516 kt de CO2, până in 2035 la 13,897 kt de CO2, după care in 2040 la 9,054 jt de CO2, in 2045 la 
4,933 kt de CO2 şi în 2050 la 2,251 kt de CO2. 


Război total declarat benzinei si motorinei. Se impun ,,ratii” anuale de kilometri parcurși 
H H * H 


Dincolo de aceste cifre seci, care, pentru multi, nu reprezintá o imagine clara a ceea ce pregatesc autoritatile, 
Strategia prezintá si alte detalii menite sá ridice problema dacá, in viitorul apropiat, ne vom mai putea exercita 
dreptul constitutional la proprietate privatá si la libertatea miscárii, mai ales cánd aceastá miscare este 
individuala. 


Pana in 2050, se propune un grad de ocupare si de incárcare de 1,98 de persoane pe un autoturism, de 9,36 de 
persoane pe un vehicul de transport persoane si de 3,2 — 7.3 tone per autovehicul de transport marfa. lar, din 
acest punct, lucrurile devin halucinante. Se propune ca, din 2050, numărul anual de kilometri pe care să-l 
parcurgă un autoturism să fie de maximum 6.500. De asemenea, numărul maxim de kilometri pe care să-l 
parcurgă anual un autovehicul destinat transportului de pasageri să fie de 64.500. lar numărul maxim de 
kilometri parcurti anual de un autovehicul destinat transportului de marfă să fie de 8.900. 


Cote de piaţă 


Lucrurile nu se opresc aici. Cota de piaţă pentru autoturisme personale, în funcție de combustibilul utilizat, 
pentru anul 2050, urmează să fie de 2 la sută pentru mașinile pe benzină, de 0% pentru mașinile hibrid, de 13% 
pentru mașinile hibrid plug-in, de 65% pentru mașinile electrice, de 0% pentru maşinile diesel, de 20% pentru 
mașinile alimentate cu hidrogen şi de 0% pentru maşinile alimentate cu GPL. Practic, se interzic maşinile diesel, 
hibride, cu GPL, iar cele pe benzină aproape că ar dispărea si ele. Cel putin, asta îşi asumă Executivul de la 
Bucureşti, prin HG. 


În ceea ce priveşte ţintele pentru anul 2050 cu privire la cifra de piaţă a autovehiculelor de transport pasageri 
după tipul de combustibil utilizat, lucrurile arată și mai crâncen: 0% pentru autovehiculele hibrid, 75% pentru 
autovehiculele electrice, 0% pentru autovehiculele diesel, 25% pentru autovehiculele cu hidrogen si 0% pentru 
autovehiculele alimentate cu benzină, GPL sau GNC. 


Nu în ultimul rând, conform aceleiași strategii, cota de piaţă a autovehiculelor destinate transportului de marfă, 
după tipul de combustibil utilizat, pentru anul 2050 ar trebui să fie astfel: 0% diesel, 0% benzină, 3% hibrid, 
62% electrice $1 35% cu hidrogen. 


Documentul dă vina pe români, pentru că preferă autoturismul personal 


Cei care au redactat strategia citată şi care au ajuns la aceste cifre greu de comentat susțin că „sectorul 

transporturilor este foarte complex, iar, în scenariul România Neutră, sunt necesare măsuri drastice ce includ 
creșterea masivă a ponderii mașinilor electrice şi pe hidrogen în 2050 şi retragerea din circulație mai rapidă a 
autovehiculelor vechi, măsuri care conduc la reducerea cu 82% a emisiilor în perioada 2019 — 2050”. Se mai 


arata ca ,,cea mai mare pondere (aproximativ 96% in 2018) a emisiilor din sectorul transporturi provine din 
transportul rutier. (...) Transportul urban este o sursá majorá de emisii. Aceasta realitate este constituita in 
principal din faptul cá deplasárile individuale cu autoturismul personal reprezintá o parte majorá a miscárilor 
generale de transport din orasele románesti, peste 76% din populatia tarii rezidand in zonele urbane". 


Conform strategiei, „un factor important pentru creşterea accelerată a emisiilor de gaze cu efect de será o 
constituie cresterea sustinutá a numárului de autoturisme inmatriculate. Desi Románia se aflá incá sub media 
UE, numárul de vehicule la mia de locuitori a crescut constant in ultimii 20 de ani, ajungand la 261 de 
autoturisme la 1.000 de locuitori. In plus, vehiculele care circulá in orase sunt vechi si neeficiente din punct de 
vedere al consumului de carburant. Ín 2017, Románia a importat 520.000 de vehicule second-hand, care nu 
respectá cele mai exigente reglementári de mediu de la nivelul UE". 


Comisarul european Adina Valean: Masina este expresia libertatii individuale 


In acest context, la sfarsitul sáptámánii trecute, comisarul european pe Transporturi, Adina Válean, a precizat, 
într-un interviu, cá „povestea cu mașinile electrice este foarte complicată. În momentul de fata, ponderea lor în 
piaţa europeană este de 1%, per ansamblu. În state cum este tara noastră, mult mai mică. (...) Europa a hotărât 
că avem nevoie să reducem emisiile în parcurile de maşini europene, cu anul 2035 ca termen, ca de atunci încolo 
să se pună pe piaţă numai maşini electrice”. 


„Transporturile sunt vitale pentru Uniunea Europeană, în care asigurăm mobilitate pentru 440 de milioane de 
locuitori. În medie, 13,2% din bugetul fiecărei gospodării este alocat pentru bunuri şi servicii de transport. 
Aproximativ 5% din PIB-ul Uniunii Europene provine din această industrie. Transportul este esenţial pentru mai 
bine de un milion de întreprinderi şi mai mult de 10 milioane de oameni îşi câştigă existenţa în această industrie. 
Sectorul transporturilor terestre sau rutiere, mai precis, reprezintă cea mai mare parte din contribuţia de 6,5% la 
PIB-ul României, provenit din sectorul serviciilor de transport. (...) Sectorul auto este, la rândul lui, unul dintre 
principalele motoare ale economiei naţionale. 14% din bunurile exportate anul trecut au fost vehicule, iar 
aproximativ 10% din totalul serviciilor exportate au fost servicii de transport”, a adăugat comisarul european. 


Adina Vălean subliniază că „Pentru fiecare dintre noi, maşina reprezintă un bun ce depăşeşte graniţele clasice ale 
produselor pe care le utilizăm zilnic. Maşina este expresia libertăţii de mişcare individuală. De aceea, cred că 


tranziţia către noile vehicule electrice trebuie să fie conjugată cu dezvoltarea unui ecosistem industrial care să 
asigure accesul tuturor la produse competitive şi mai ieftine decât cele care există acum”. 


Comentariu sacesiv: 
Cititi va rog si: 


Va fi mai rau decat sistematizarea din timpul lui Nicolae Ceausescu. Klaus Iohannis a promulgat “legea 
mobilitatii urbane” (PL-x 47/08.02.2023) 

